**PULA FILM FESTIVAL**

**Uspon na Kaštel 2, 52100 Pula**

Pula, 03.12.2019.

**POZIV NA DOSTAVU PONUDE**

Poštovani,

Naručitelj Pula Film Festival upućuje Poziv na dostavu ponuda.

Sukladno čl. 18., stavku 3 Zakona o javnoj nabavi (Narodne novine 90/11, 83/13, 143/13) za godišnju procijenjenu vrijednost nabave iz Plana nabave manju od 200.000,00 (500.000,00) kuna bez PDV-a (tzv. jednostavnu nabavu) Naručitelj nije obavezan provoditi postupke javne nabave propisane Zakonom o javnoj nabavi.

**1. OPIS PREDMETA NABAVE:**

Predmet nabave: **usluge čišćenja**

CPV: 90910000-9

Opis predmeta nabave: **usluge čišćenja poslovnih prostora Pula Film Festivala tijekom 2020. godine**

**2. UVJETI NABAVE**

Vaša ponuda treba ispunjavati sljedeće uvjete:

- **način izvršenja**: sklapa se ugovor o nabavi

- **rokovi izvršenja**: 1.12.-31.12.2020.

- **rok valjanosti ponude**: 30dana od isteka roka za dostavu ponude,

**- mjesto izvršenja**: Pula - Uspon na Kaštel 2, Giardini 1, Giardini bb

- **rok, način i uvjeti plaćanja**: 30 dana od primitka mjesečnih računa

- **cijena ponude**: u cijenu ponude bez PDV-a uračunavaju se svi troškovi i popusti ponuditelja, cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, cijena ponude s PDV-om; jedinične cijene su nepromjenjive za svo vrijeme trajanja ugovora, a ukupna količina usluga može varirati, s obzirom na potrebe i upute naručitelja.

- **kriterij za odabir ponude**: **najniža cijena** (uz obvezu ispunjenja navedenih uvjeta),

**- razlozi za isključenje gospodarskih subjekata:**

1. Ako je gospodarskom subjektu i/ili osobi ovlaštenoj po zakonu za zastupanje pravne osobe gospodarskog subjekta izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, odnosno za odgovarajuća kaznena djela prema propisima države sjedišta gospodarskog subjekta ili države iz koje ta osoba dolazi. Radi utvrđivanja činjenice o (ne) postojanju pravomoćne osuđujuće presude za navedena kaznena djela ponuditelj mora priložiti **izvod iz kaznene evidencije** države sjedišta gospodarskog subjekta i/ili države čiji je državljanin osoba ovlaštena po zakonu za zastupanje pravne osobe gospodarskog subjekta, ili jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta odnosno u državi čiji je državljanin osoba ovlaštena po zakonu za zastupanje pravne osobe gospodarskog subjekta, odnosno izjavu pod prisegom **ili odgovarajuću izjavu osobe koja je po zakonu ovlaštena za zastupanje** gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta i/ili u državi čiji je ta osoba državljanin, ukoliko se u državi sjedišta gospodarskog subjekta i/ili državi čiji je državljanin osoba koja je po zakonu ovlaštena za zastupanje pravne osobe gospodarskog subjekta ne izdaju prethodno navedeni dokumenti iz ove točke (izvod iz kaznene ili jednakovrijedni dokument), nije ih moguće ishoditi ili oni ne obuhvaćaju sva kaznena djela iz ove točke, odnosno iz članka 67. stavka 1. točke 1. Zakona o javnoj nabavi. Ponuditelji iz Republike Hrvatske izjavu o nekažnjavanju sukladno članku 67. Zakona o javnoj nabavi daju na zapisnik kod javnog bilježnika. Izvod ili dokument, odnosno izjava **ne smiju biti stariji od šest mjeseci** računajući od dana objavljivanja zahtjeva za prikupljanje ponuda.

2. Ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu-ponuditelju sukladno posebnim propisima odobrena odgoda plaćanja navedenih obveza. Za potrebe dokazivanja navedene okolnosti ponuditelj mora priložiti **potvrdu porezne uprave o stanju duga** ili jednakovrijedni dokument nadležnog tijela države sjedišta gospodarskog subjekta, odnosno izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta, ukoliko se u državi sjedišta gospodarskog subjekta ne izdaju prethodno navedeni dokumenti iz ove točke (potvrda porezne uprave ili jednakovrijedni dokument). Potvrda ili dokument, odnosno izjava **ne smije biti starija od 30 dana** računajući od dana objavljivanja zahtjeva za prikupljanje ponuda.

**Naručitelj može od odabranog ponuditelja prije potpisivanja ugovora zatražiti na uvid gore navedenu dokumentaciju, kao i druge dokumente kojima se dokazuje da ne postoje razlozi za isključenje (**ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema nacionalnim propisima države sjedišta gospodarskog subjekta, ako je nad njime pokrenut prethodni postupak radi utvrđivanja uvjeta za otvaranje stečajnog postupka, ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema nacionalnim propisima države sjedišta gospodarskog subjekta).

- **dokazi sposobnosti**: prilikom potpisivanja ugovora odabrani ponuditelj je dužan dostaviti: - ***1****.* ***Izvod o upisu u sudski, obrtni, strukovni ili drugi odgovarajući registar****,* a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela, a kojom dokazuje da ima registriranu djelatnost u svezi s predmetom nabave. Izvod ili izjava ne smiju biti stariji od 3 mjeseca računajući od dana primitka poziva na dostavu ponude, može se dostaviti u presliku;

**3. SASTAVNI DIJELOVI PONUDE I NAČIN IZRADE**

**Ponuda treba sadržavati:**

- **Ponudbeni list (Obrazac I) -** ispunjen i potpisan od strane ponuditelja,

- **Specifikacija predmeta nabave (Prilog 1) -** potpisano od strane ponuditelja, čime se ujedno

potvrđuje prihvaćanje navedenih specifikacija

- **Troškovnik** **(Prilog 2)** – ispunjen i potpisan od strane ponuditelja

**4. NAČIN DOSTAVE PONUDE**

Ponuda se dostavlja na Ponudbenom listu i Troškovniku u prilogu ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Troškovnik se popunjava isključivo elektronički, ne smije se dodavati i na bilo koji način mijenjati sadržaj Troškovnika.

Ponuda mora biti uvezena u cjelinu na način koji onemogućava naknadno vađenje ili umetanje listova.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Molimo da Vašu ponudu dostavite:

- rok za dostavu ponude: **najkasnije do 9. prosinca 2019. godine do 12:00 sati**

- način dostave ponude: **isključivo poštom** (preporučenom pošiljkom) s naznakom na omotnici „**Za predmet nabave – usluge čišćenja**“, na naznačenu adresa Naručitelja:

***Pula Film Festival***

***Uspon na Kaštel 2***

***52100 Pula***

Sve ponude koje do navedenog roka ne budu zaprimljene na navedenoj adresi biti će neotvorene vraćene pošiljateljima.

**5. PRAVO ODBIJANJA PONUDA**

Na ovaj postupak se ne primjenjuju odredbe Zakona o javnoj nabavi i Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**6. DONOŠENJE ODLUKE O ODABIRU**

Pisanu obavijest o rezultatima nabave Naručitelj će dostaviti ponuditelju u roku od 30 dana od dana isteka roka za dostavu ponuda.

**7. OSTALO**

Kontakt osoba: Tamara Brščić, email: [tamara@pulafilmfestival.hr](mailto:tamara@pulafilmfestival.hr)

**Obrazac I**

**PONUDBENI LIST**

|  |  |
| --- | --- |
| **Naručitelj:** | Pula Film Festival, Uspon na Kaštel 2, 52100 Pula |
| **Predmet nabave:** | **Usluge čišćenja** |

**Podaci o ponuditelju:**

|  |  |  |
| --- | --- | --- |
| Naziv ponuditelja: |  | |
| Adresa: |  | |
| OIB: |  | |
| Broj računa (IBAN): |  | |
| Naziv banke: |  | |
| Ponuditelj je u sustavu PDV-a (zaokružiti): | DA | NE |
| Adresa e-pošte: |  | |
| Kontakt osoba: |  | |
| Telefon: |  | |
| Fax: |  | |

**Ponuda:**

|  |  |
| --- | --- |
| Broj ponude: |  |
| Datum ponude: |  |
| Rok valjanosti ponude (najmanje 60 dana od isteka roka za dostavu ponuda): |  |
| **Cijena ponude bez PDV-a:** |  |
| **Iznos PDV-a:** |  |
| **Cijena ponude s PDV-om:** |  |

..................................... MP .....................................................

(mjesto i datum) (potpis ovlaštene osobe)

PRILOG 1. – SPECIFIKACIJA

I OPIS PROGRAMA ČIŠĆENJA

1. REDOVNO DNEVNO I TJEDNO ČIŠĆENJE (Tabela 1. Troškovnika usluga čišćenja poslovnih prostora)

Usluge redovnog dnevnog i tjednog čišćenja obavljale bi se tijekom čitave godine (uključujući nedjelje i praznike, osim 25.prosinca i 1. siječnja) u trajanju od 5 sati dnevno, u vremenu od 7:00 do 12:00 sati, izuzev prigodom vikend-matineja kada se usluga pruža u vremenu od 8:00 do 13:00 sati. Tijekom odvijanja Pulskog filmskog festivala i Prosinca u Puli zasebno se dogovaraju smjene, uvijek u okviru navedenog dnevnog broja radnih sati. Usluga svakodnevnog i tjednog čišćenja obuhvaća:

1.1. DNEVNO ČIŠĆENJE (Tabela 1. Troškovnika usluga čišćenja poslovnih prostora)

* pometanje i pranje PVC podova
* pometanje i pranje keramičkih i drvenih podova
* pranje i dezinfekcija sanitarnih prostora – podova, zidne keramike, wc školjki, pisoara, umivaonika sa ogledalima i ostalog pripadajućeg inventara
* pražnjenje koševa za smeće
* brisanje prašine i pranje namještaja, vratiju, dovratnika, ograde stubišta, eksponata – pleksiglas vitrina
* pranje staklenih površina na ulaznim vratima
* brisanje inox zidnih obloga
* čišćenje ulaza i pripadajuće javne površine ispred ulaza
* usisavanje tapeciranih stolica u kino dvorani
* brisanje i dezinfekcija rukohvata na stolicama u kino dvorani
* brisanje stolica u holu kina
* usisavanje tepisona na stubištu kina
* pranje i dezinfekcija biljetarnice kina – inox površine i staklene pregrade
* isključivo tijekom odvijanja Prosinca u Puli – čišćenje kućice Djeda Mraza

1.2. ČIŠĆENJE JEDNOM TJEDNO (Tabela 1. + Tabela 2. Troškovnika usluga čišćenja poslovnih

prostora)

* pranje svih staklenih površina,
* brisanje panoa i reklamnih okvira
* generalno čišćenje sanitarnih prostora
* pranje gornjih i bočnih ploha namještaja,
* čišćenje ventilacijskih otvora
* čišćenje utičnica i prekidača
* čišćenje rasvjetnih tijela

2. POVREMENO ČIŠĆENJE (Tabela 2. Troškovnika usluga čišćenja poslovnih prostora)

2.1. ČIŠĆENJE 1 X MJESEČNO:

- čišćenje strojarnice, kotlovnice i prostora iza platna

2.2. ČIŠĆENJE KVARTALNO:

- strojno pranje tepisona na stubištu kina – ekstrakcijsko pranje

2.3. ČIŠĆENJE 1 x GODIŠNJE:

- pranje tapeciranih stolica u kino dvorani, tijekom ljetnih mjeseci

- strojno pranje i impregnacija svih pvc podnih obloga zaštitnim protukliznim voskom nanešenim u dva sloja

II PLAN, RASPORED I DINAMIKA DNEVNOG ČIŠĆENJA

|  |  |  |  |
| --- | --- | --- | --- |
| Rbr. | Naziv prostora | Površina u m² | Dinamika čišćenja |
| **I** | **KINO VALLI, Giardini 1, Pula** |  |  |
| **1.** | **ULAZ U KINO**  **SA STUBIŠTEM I HOLOM** | 345 | **Svakoga dana, u periodu od 8 do 12 sati** |
| **2.** | **ATRIJ KINA**  **SA TOALETIMA** | 348 |
| **3.** | **KINO DVORANA**  **SA PROJEKCIJSKOM KABINOM** | 458 |
| **II** | **UREDSKI PROSTORI, Uspon na Kaštel 2, Pula** |  |  |
| **1.** | **UREDI, STUBIŠTE,**  **TOALETI, KUHINJICA** | 222 | **Svakoga dana, u periodu od 7 do 8 sati** |

Napomena**: tjedno, mjesečno, kvartalno i godišnje čišćenje provode se unutar rasporeda dnevnog čišćenja, sukladno pravovremenom dogovoru sa naručiteljem.**

**III STROJEVI, ALATI I SREDSTVA ZA ČIŠĆENJE**

Strojeve, alate i sredstva za čišćenje osigurava ponuđač. Sredstva za čišćenje koja će ponuđač koristiti moraju biti profesionalna sredstva za čišćenje, koja udovoljavaju europskim standardima u pogledu zaštite okoliša te imaju valjane vodopravne dozvole i potrebna ekotoksikološka ispitivanja.

**IV MJERE ZAŠTITE NA RADU**

Svi radnici moraju od strane poslodavca biti upoznati sa vrstama i opsegom opasnosti na mjestu rada te mjerama zaštite na radu na radnom mjestu.

Svaki radnik mora obavljati svoje poslove s dužnom pozornošću sukladno pravilima Zaštite na radu, propisnim odredbama Zakona o zaštiti na radu, propisima donesenim na temelju njega, drugim propisima, uputama poslodavca i uputama proizvođača strojeva i uređaja, osobnih zaštitnih sredstva i radnih tvari.

***Potpisom i pečatom prihvaćamo uvjete iz Priloga 1. Specifikacija predmeta nabave:***

***Ponuditelj:***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**